Afwaire Dutroux - Wikipedia

# Afwaire Dutroux

### Èn årtike di Wikipedia.

Afwaire d' apiçaedje et d' moude di cwate pitite båsheles e 1996, dijh onze ans viyes, aprume kinoxhowes pa leus ptits nos: Djuleye (Julie) et Melissa, di Gråce-Hologne, et An et Eefje, deus ptitès Flamindjes. Deus ôtès crapådes, Leticia et Sabene estît schapêyes a pårti des racsegnes d' èn ome di Bietris, ki scrijha l' limero del plake des apiceus.

Li moudreu, Marc Dutroux, va djouwer avou les pîs des djindårs et del djustice, tot l' tins di l' instruccion å tribunå do Tchestea (1996-2003). Et minme peter å diale on côp, tot mançant les djindårs.

Gn ourit on grand movmint des djins, Walons et Flaminds, les blancs comitîs, po sotni les parints. Les blancs comitîs vont adjinçner on nouzome metingue a Brussele e 1997, li Blanke Måtche. Did la, les politikîs vont askepyî ene soce po rtrover les efants pierdous, Child Focus.

## [candjî] Li procès

Li procès en assijhes si passa a Årlon e 2004. Ci fourit li pus grand procès di l' istwere del djustice bedje.

## [candjî] Li vierdik

Li vierdik a tcheyou e moes d' djun 2004: Marc Dutroux a stî codåné al prijhon a perpete. Michele Martin, li feme da Dutroux, et Michel Lilièvre ont stî codånés a ene grossès poennes di gayole. Michel Nihoul a stî racwité po ciste afwaire la (li margougnaedje d' efants).

Li djuri n' a nén yeu les pinses kel Dutroux boutéve do rascodeu di ptitès glawenes po ene rantoele di caléns.

## [candjî] Rischoyaedjes do vierdik do procès Dutroux

Tot voeyant kel feme da Dutroux, di n' nén aveur racuzé si ome, a stît codånêye, li cpagneye d' èn ôte margougneu d' efants, Monique Olivier, a stî racuzer si ome, Michel Fourniret, e moes d' djulete 2004.

## [candjî] Hårdêye difoûtrinne

Pådje so l' afwaire Dutroux

Prin del pådje «http://wa.wikipedia.org../../../a/f/w/Afwaire_Dutroux_af95.html»

##### Views

- Årtike
- Copene
- Modêye d' asteure

##### Cweri

##### Ôtes lingaedjes

- Français
- Nederlands